
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 102 


ΑΠΟΦΑΣΕΙ Σ 

Αριθμ. 4110 

Χαρακτηρισμός της χερσαίας και θαλάσσιας περιοχής 
των υγροτόπων του Δέλτα στις εκβολές του ποτα¬ 
μού Έβρου και της ευρύτερης περιοχής του ως Εθνι¬ 
κό Πάρκο με την ονομασία Εθνικό Υγροτοπικό Πάρ¬ 
κο Δέλτα Έβρου. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΠΕΡΙΒΑΛΛΟΝΤΟΣ - ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ, 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ, 

ΕΜΠΟΡΙΚΗΣ ΝΑΥΤΙΛΙΑΣ , ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 18,19 παρ. 3, 21 (παρ. 1 και 
2), 28, 29, 30 και 31 (παρ. 9 και 10) του ν. 1650/1986, (ΦΕΚ 
160 Α) όπως τα άρθρα 18 και 21 τροποποιήθηκαν με τις 
διατάξεις του άρθρου 16 του ν. 2742/1999 (ΦΕΚ 207 Α) και 
όπως το άρθρο 30 τροποποιήθηκε με το άρθρο 98 παρ. 
12 του ν. 1892/1990 (ΦΕΚ 101 Α). 

2. Τις διατάξεις των άρθρων 15,16 και 17 του ν. 2742/1999 
«Χωροταξικός σχεδιασμός και αειφόρος ανάπτυξη και άλ¬ 
λες διατάξεις» (ΦΕΚ 207Α), όπως το άρθρο 15 (παρ. 4) 
συμπληρώθηκε από το άρθρο 13, (παρ. 1) του ν. 3044/2002 
«Μεταφορά συντελεστή δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος, Χω¬ 
ροταξίας και Δημοσίων Έργων» (ΦΕΚ 197 Α). 

3. Το ν.δ. 191/1974 (κύρωση της σύμβασης για τους 
υγροτόπους διεθνούς σημασίας ειδικά ως βιοτόπων 
των υδρόβιων πουλιών - Σύμβαση Β3 πί53γ), την υπ’ αριθμ. 
33318/3028/1998 κοινή υπουργική απόφαση «Καθορισμός 
μέτρων και διαδικασιών για τη διατήρηση των φυσικών 
οικοτόπων (ενδιαιτημάτων), καθώς και της άγριας πανί¬ 
δας και χλωρίδας», την ΥΑ 414985/1985 «Μέτρα διαχείρι¬ 
σης της άγριας πτηνοπανίδας». 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

5. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και ΔημοσίωνΈργων «ανάθεση αρμοδιοτήτων Υπουργού 
Περιβάλλοντος, Χωροταξίας και ΔημοσίωνΈργων στους 
Υφυπουργούς Περιβάλλοντος, Χωροταξίας και Δημοσίων 
Έργων» (Β' 754). 

6. Την από τον Δεκέμβριο 1999 επιστημονική μελέτη 
«Ειδική Περιβαλλοντική Μελέτη υγροτόπων του Δέλτα 
στις εκβολές του ποταμού Έβρου και της ευρύτερης 

περιοχής του» που εγκρίθηκε για τους σκοπούς αυ¬ 
τής της κοινής υπουργικής απόφασης με την υπ’ αριθμ. 
Οικ.60578/3722/23.8.2002 απόφαση του Γενικού Δ/ντή Πε¬ 
ριβάλλοντος του Υ.ΠΕ.ΧΩ.Δ.Ε. 

7. Την υπ’ αριθμ. 71961/3670/1.7.1991 απόφαση του Υπουρ¬ 
γού Περιβάλλοντος, Χωροταξίας και ΔημοσίωνΈργων 
«Καθορισμός τρόπου ενημέρωσης του κοινού για το πε¬ 
ριεχόμενο των σχεδίων Προεδρικών Διαταγμάτων του 
άρθρου 21, παρ. 1 και 2 του ν. 1650/1986» (ΦΕΚ 541 Β). 

8. Την υπ’ αριθμ. 20/2003 γνωμοδότηση του Νομαρχια¬ 
κού Συμβουλίου Έβρου. 

9. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού των 
οικείων Ο.Τ.Α. 

10. Το ν. 743/77 (Α' 319) όπως κωδικοποιήθηκε με το 
π.δ. 55/1998 «Προστασία του θαλάσσιου Περιβάλλοντος 
(Α' 58) και ισχύει. 

11. Το ν. 2252/1994 «Κύρωση Διεθνούς Σύμβασης για την 
ετοιμότητα, συνεργασία και αντιμετώπιση της ρύπανσης 
της θάλασσας από πετρέλαιο, 1990 και άλλες διατάξεις» 
(Α' 192) και το π.δ. 11/2002 «Εθνικό Σχέδιο Εκτακτης Ανά¬ 
γκης για την αντιμετώπιση περιστατικών ρύπανσης από 
πετρέλαιο και άλλες επιβλαβείς ουσίες» (Α' 6). 

12. Το ν. 855/1978 «Περί κυρώσεως της υπογραφείσης εις 
Βαρκελώνην το 1976 Διεθνούς Συμβάσεως «περί προστασί¬ 
ας της Μεσογείου Θαλάσσης εκ της ρυπάνσεως» μετά του 
συνημμένου εις αυτήν Παραρτήματος, ως και των Πρωτο¬ 
κόλων αυτής «περί προλήψεως ρυπάνσεως της Μεσογείου 
Θαλάσσης εκ της απορρίψεως ουσιών εκ των πλοίων και 
αεροσκαφών, και «περί συνεργασίας διά την καταπολέμιση 
ρυπάνσεως της Μεσογείου Θαλάσσης εκ πετρελαίου και 
άλλων επιβλαβών ουσιών» μετά των συνημμένων εις αυτά 
Παραρτημάτων» (Α' 235), όπως ισχύει. 

13. Το ν. 1634/1986 «Κύρωση των Πρωτοκόλλων 1980 
«Για την προστασία της Μεσογείου Θαλάσσης από τη 
ρύπανση από χερσαίες πηγές» και 1982 «Περί των ειδικά 
προστατευμένων περιοχών της Μεσογείου» (Α' 104), όπως 
κυρώθηκε και τροποποιήθηκε με το ν. 3022/2002 «Κύρωση 
των τροποποιήσεων της Σύμβασης της Βαρκελώνης του 
1976 «για την προστασία της Μεσογείου θάλασσας από τη 
ρύπανση και των τροποποιήσεων του Πρωτοκόλλου του 
1980 «για την προστασία της Μεσογείου Θαλάσσας από 
τη ρύπανση από χερσαίες πηγές» (Α' 144), όπως ισχύει. 

14. Το ν. 3022/2002 «Κύρωση των τροποποιήσεων της 
Σύμβασης της Βαρκελώνης του 1976 «για την προστα¬ 
σία της Μεσογείου Θάλασσας από τη ρύπανση» και των 

τροποποιήσεων του Πρωτοκόλλου του 1980 «για την προ¬ 
στασία της Μεσογείου Θάλασσας από τη ρύπανση από 
χερσαίες πηγές» (Α' 144). 

15. Το ν. 3497/2006 «Κύρωση του Πρωτοκόλλου «περί 
συνεργασίας για την πρόληψη της ρύπανσης από πλοία 
και, σε περιπτώσεις επείγουσας ανάγκης, στην κατα¬ 
πολέμηση της ρύπανσης της Μεσογείου θάλασσας» (Α' 
219), αποφασίζουμε: 

Αρθρο 1 

Σκοπός 

Σκοπός της παρούσας κοινής υπουργικής απόφασης, 
είναι η προστασία, διατήρηση και διαχείριση της φύσης 
και του τοπίου, ως φυσικής κληρονομιάς και πολύτιμου 
εθνικού φυσικού πόρου σε χερσαία και υδάτινα τμήματα 
της περιοχής των υγροτόπων του Δέλτα στις εκβολές 
του ποταμούΈβρου και της ευρύτερης περιοχής του, που 
διακρίνονται για την μεγάλη βιολογική, οικολογική, αι¬ 
σθητική, επιστημονική, γεωμορφολογική και παιδαγωγική 
τους αξία, με το χαρακτηρισμό της ως Εθνικό Πάρκο με 
την ονομασία Εθνικό Υγροτοπικό Πάρκο Δέλτα Έβρου. 

Ειδικότερα επιδιώκεται η διατήρηση και διαχείριση των 
σπανίων οικοτόπων και των ειδών χλωρίδας και πανίδας 
που απαντώνται στη συγκεκριμένη περιοχή, η οποία όσον 
αφορά την ορνιθοπανίδα αποτελεί έναν από τους πλου¬ 
σιότερους υγροτόπους της Ευρώπης, τόσο σε αριθμό 
ειδών, όσο και σε πληθυσμό. 

Άρθρο 2 

Χαρακτηρισμός και οριοθέτηση περιοχής και ζωνών 

1. Χαρακτηρίζεται ως Εθνικό Πάρκο με την ονομασία 
«Εθνικό Υγροτοπικό Πάρκο Δέλτα Έβρου» η χερσαία και 
η θαλάσσια περιοχή των υγροτόπων του Δέλτα στις 
εκβολές του ποταμούΈβρου και της ευρύτερης περιοχής 
του, που βρίσκεται εκτός των ορίων των εγκεκριμένων 
Γενικών Πολεοδομικών Σχεδίων και εκτός των ορίων 
οικισμών κάτω των 2000 κατοίκων και εμπίπτει στα δι¬ 
οικητικά όρια των Δήμων Αλεξανδρούπολης, Φερών και 
Τράίανούπολης, όπως τα όρια του φαίνονται με συνεχή 
γραμμή στο σχετικό πρωτότυπο διάγραμμα σε κλίμακα 
1:25.000, που θεωρήθηκε από τον προϊστάμενο της Δι¬ 
εύθυνσης Τοπογραφικών Εφαρμογών με την υπ’ αριθμ. 
4110/2007 πράξη του και που αντίτυπο του σε φωτοσμί¬ 
κρυνση δημοσιεύεται με την παρούσα απόφαση. 

2. Εντός του Εθνικού Πάρκου, όπως ορίζεται παραπάνω 
καθορίζονται στη χερσαία και θαλάσσια περιοχή ζώνες Α, 
Β, Γ, οι οποίες χαρακτηρίζονται ως περιοχή προστασίας 
της φύσης. 

Επίσης, εντός του Εθνικού Πάρκου καθορίζονται ζώνες 
Δ,Ε,Ζ,Η,Θ. 

Τα όρια των παραπάνω ζωνών φαίνονται με διακεκομμέ¬ 
νη γραμμή στο διάγραμμα της προηγούμενης παραγράφου 
1, ορίζονται από τα σημεία 1, Ια, 2, 3, 3α, 3β, 3γ, 3δ, 3ε, 4, 
5...15,15α, 16...17,17α, 17β, 17γ, 18...21,21α, 21β, 22...25,25α, 26....30, 
30α, 31, 31α που φαίνονται στα παραπάνω διάγραμμα και 
περιγράφονται στο παράρτημα 1 που αποτελεί αναπόσπα¬ 
στο μέρος της παρούσας απόφασης 

3. Χαρακτηρίζεται ως Περιφερειακή Ζώνη η χερσαία πε¬ 
ριοχή, που βρίσκεται εκτός των ορίων των εγκεκριμένων 
Γενικών Πολεοδομικών Σχεδίων κα εκτός ορίων οικισμών 
κάτω των 2000 κατοίκων και εμπίπτει στα διοικητικά όρια 
των δήμων Αλεξανδρούπολης, Φερών και Τραίανούπο- 
λης, όπως τα όρια της φαίνονται με την διακεκομμένη 
γραμμή στο πρωτότυπο διάγραμμα της παραγράφου 1 
του παρόντος άρθρου. Τα όρια της Περιφερειακής Ζώνης 
περιγράφονται στο παράρτημα I. 


4. Οι περιοχές στρατιωτικών εγκαταστάσεων υπάγο¬ 
νται σε ίδιο νομικό καθεστώς. 

Αρθρο 3 

Χρήσεις, δραστηριότητες, μέτρα, όροι και 
περιορισμοί προστασίας και διαχείρισης 

Α. ΖΩΝΕΣ ΠΡΟΣΤΑΣΙΑΣ Α, Β, Γ, Δ, Ε, Ζ, Η, Ο 

Α1. Γ ενικοί όροι 

Σε όλες τις καθοριζόμενες με την παρούσα απόφαση 
ζώνες προστασίας επιτρέπονται: 

1. Η επιστημονική έρευνα των χαρακτηριστικών του οικο¬ 
συστήματος σύμφωνα με τις κείμενες διατάξεις και εφόσον 
πληρούνται οι προϋποθέσεις και οι όροι που καθορίζονται 
με τον σχετικό Κανονισμό Διοίκησης και Λειτουργίας του 
Εθνικού Υγροτοπικού Πάρκου Δέλτα Έβρου. 

2. Η παραμονή και διέλευση του κοινού, πεζή ή με μη¬ 
χανοκίνητα ή με μη μηχανοκίνητα μέσα με σκοπό την 
παρατήρηση της φύσης και την αναψυχή, η παραμονή και 
διέλευση των ατόμων των αρμοδίων υπηρεσιών και των 
οχημάτων τους καθώς και η παραμονή και διέλευση των 
χρηστών και των οχημάτων τους, στις υφιστάμενες οδούς 
πρόσβασης ή σε διαδρομές που καθορίζονται με τον 
σχετικό Κανονισμό Διοίκησης και Λειτουργίας του Φορέα 
Διαχείρισης, με την επιφύλαξη των ειδικότερων όρων, 
που διατυπώνονται στις επόμενες παραγράφους. Στις 
υφιστάμενες οδούς πρόσβασης επιτρέπεται η στάθμευση 
των οχημάτων των αρμοδίων υπηρεσιών ή των χρηστών 
για την άσκηση των επιτρεπόμενων δραστηριοτήτων με 
την επιφύλαξη επίσης των ειδικότερων όρων που διατυ¬ 
πώνονται στις επόμενες παραγράφους. Απαγορεύεται η 
ελεύθερη κατασκήνωση. 

3. Οι οργανωμένες επισκέψεις και ξεναγήσεις κοινού 
με σκοπό την περιβαλλοντική ενημέρωση και ευαισθητο- 
ποίηση, με την επιφύλαξη ειδικότερων όρων που διατυ¬ 
πώνονται στις επόμενες παραγράφους και με όρους που 
θα καθορίζονται με τον σχετικό Κανονισμό Διοίκησης και 
Λειτουργίας του Φορέα Διαχείρισης. 

4. Η κατασκευή χώρων στάθμευσης για τη στάθμευση 
των οχημάτων του κοινού με σκοπό την άσκηση των 
επιτρεπόμενων χρήσεων και δραστηριοτήτων, την παρα¬ 
τήρηση της φύσης και την αναψυχή, στα σημεία: 

1. Δυτικά της οδού από τη διασταύρωση των οδών 
Απαλού-Μοναστηρακίου προς το σημείο 25α' 

2. Βορειοανατολικά του σημείου 11 

3. Μεταξύ των σημείων 25 και 25α 

4. Νοτιοανατολικά του Καλάβου παρά το σημείο 26 

5. Πλησίον του σημείου 22 

Χώροι στάθμευσης είναι δυνατόν να καθορίζονται και σε 
άλλα σημεία. Οι χώροι αυτοί χρησιμοποιούνται κατά προ¬ 
τεραιότητα για τις οργανωμένες επισκέψεις του κοινού. 

5. Η εκτέλεση έργων και εργασιών συμπεριλαμβανο¬ 
μένων και των έργων διαχείρισης υδάτινων πόρων που 
αποσκοπούν στη διατήρηση, προστασία, αποκατάσταση 
και βελτίωση των χαρακτηριστικών των οικοσυστημάτων, 
στην παρατήρηση της φύσης, στην περιβαλλοντική εκ¬ 
παίδευση, στη φύλαξη, στη συντήρηση των υφιστάμενων 
υποδομών και στην εξυπηρέτηση των επιτρεπόμενων 
δραστηριοτήτων, εφόσον έχει προηγηθεί Μελέτη Πε¬ 
ριβαλλοντικών Επιπτώσεων, τύπου II, σύμφωνα με τις 
κείμενες διατάξεις και έχουν εγκριθεί οι σχετικοί περι¬ 
βαλλοντικοί όροι. Οι απαιτούμενες αρχιτεκτονικές με¬ 
λέτες διέπονται από ειδικούς όρους που ορίζει η ΕΠΑΕ 
σε συνεργασία με τον Φορέα Διαχείρισης, ώστε οι κα¬ 
τασκευές να προσαρμόζονται στην ιδιαίτερη αισθητική 
του περιβάλλοντος χώρου. 

6. Η επαγγελματική και ερασιτεχνική αλιεία, η διέλευ¬ 
ση και προσέγγιση αλιευτικών σκαφών, σύμφωνα με τις 
εκάστοτε ισχύουσες αλιευτικές διατάξεις και με την 
επιφύλαξη ειδικότερων όρων που διατυπώνονται στις 
επόμενες παραγράφους. Επιτρέπεται η κυκλοφορία σκα¬ 
φών φύλαξης. 

7. Η κίνηση των σκαφών αναψυχής διέπεται από τους 
όρους κίνησης και προσάραξης των σκαφών της ερασι¬ 
τεχνικής αλιείας. 

8. Η υφιστάμενη χρήση και αποκατάσταση των λιμνο- 
θαλάσσιων οικοσυστημάτων ως εκτατικών φυσικών ιχθυ¬ 
οτροφείων και η εκτέλεση έργων που αποσκοπούν στην 
προστασία, συντήρηση, βελτίωση του υδρολογικού και 
ιχθυολογικού ισοζυγίου αυτών, καθώς και στη βελτίωση 
των συνθηκών διαβίωσης των ψαράδων και διάθεσης των 
αλιευτικών προϊόντων. Τα έργα αυτά εκτελούνται εφόσον 
έχει προηγηθεί ΜΠΕ και έχουν εγκριθεί περιβαλλοντικοί 
όροι σύμφωνα με τα διαλαμβανόμενα στην παράγραφο 
5 του παρόντος άρθρου. 

9. Η λειτουργία των υφιστάμενων γεωτρήσεων εφόσον 
δεν δημιουργούν προβλήματα αλάτωσης. Εντός 2 ετών 
από την δημοσίευση της παρούσας, οι καθ’ ύλην αρμόδιες 
υπηρεσίες υποχρεούνται στην υποβολή έκθεσης που θα 
περιλαμβάνει απογραφή των γεωτρήσεων και προτάσεις 
για την αντιμετώπιση προβλημάτων αλάτωσης. Δεν επι¬ 
τρέπεται η διάνοιξη νέων γεωτρήσεων. 

10. Η αξιοποίηση γεωθερμικού δυναμικού, είτε αυτή αφο¬ 
ρά διαχείριση βεβαιωμένων γεωθερμικών πεδίων, είτε 
εκμετάλλευση μεμονωμένων γεωτρήσεων, είτε έρευνα, 
υπό την προϋπόθεση ότι θα υπάρχει εγκεκριμένη Μελέτη 
Περιβαλλοντικών Επιπτώσεων πριν από κάθε επέμβαση. 

11. Η τροποποίηση των όρων, που αναφέρονται στις 
διατάξεις της παρούσας για το κυνήγι, ανάλογα με τα 
επιστημονικά δεδομένα σχετικής μελέτης και έκδοση 
σχετικού Κανονισμού Διοίκησης και Λειτουργίας του 
Φορέα Διαχείρισης. 

Α2. Ειδικοί Όροι ανά Ζώνη 

Α2.1. Ζώνη Α 

1. Η επαγγελματική αλιεία επιτρέπεται σε απόσταση 
μεγαλύτερη των 150 μέτρων από την ακτή και τις νησί¬ 
δες. Όλα τα αλιευτικά σκάφη υποχρεούνται να κινούνται 
με μέγιστη ταχύτητα 3Νηη/ά από την ακτή μέχρι και την 
ισοβαθή του 1 μέτρου. 

2. Δεν επιτρέπεται η ερασιτεχνική αλιεία. 

3. Ειδικότερα για την διακίνηση των σκαφών ορίζονται 
στο σχετικό Κανονισμό Διοίκησης και Λειτουργίας του 
Φορέα Διαχείρισης τέσσερις δίαυλοι οι οποίοι σηματο- 
δοτούνται κατάλληλα και εντός των οποίων επιτρέπεται 
η διέλευση των σκαφών. 

4. Επιτρέπεται η διέλευση και επίσκεψη του κοινού πεζή 
ή με μη μηχανοκίνητα μέσα με σκοπό την περιβαλλοντική 
ενημέρωση και ευαισθητοποίηση στους υφιστάμενους 
χωματόδρομους που περιλαμβάνονται μεταξύ των ση¬ 
μείων 5, 6, 7, 8, 9α και 9 καθώς και στα αναχώματα του 
χειμάρρου Λουτρού (Δυτικό ανάχωμα ορίζεται η υφι¬ 
στάμενη χωμάτινη οδός που διέρχεται από τα σημεία 
10-9 και η νότια-νοτιοδυτική προέκταση της σημείο 9α. 
Ανατολικό ανάχωμα ορίζεται η υφιστάμενη χωμάτινη 
οδός που διέρχεται από το σημείο 11 και συνεχίζει νότια 
μέχρι το σημείο 12 και αποτελεί το δυτικό ανάχωμα της 
Σαραντάμερου). 

Η διέλευση οχημάτων στο οδικό δίκτυο επιτρέπεται 
μόνο στα οχήματα των αρμόδιων υπηρεσιών, του αλιευ¬ 
τικού συνεταιρισμού καθώς και τα οχήματα που χρησι¬ 
μοποιούνται για επιστημονική έρευνα. 


5. Απαγορεύεται η αποβίβαση και παραμονή στις νησί¬ 
δες εκτός από τις περιπτώσεις επιστημονικής έρευνας 
σύμφωνα με τα αναφερόμενα στην παράγραφο Α1.1 του 
παρόντος άρθρου. 

6. Απαγορεύεται η μετατροπή εκτάσεων φυσικής βλά¬ 
στησης σε καλλιεργούμενες εκτάσεις. 

Α2.2. Ζώνη Β 

1. Επιτρέπεται η ερασιτεχνική και η επαγγελματική αλι¬ 
εία σύμφωνα με τις κείμενες διατάξεις. 

2. Επιτρέπεται η κίνηση και προσάραξη σκαφών επαγ¬ 
γελματικής και ερασιτεχνικής αλιείας και σκαφών ανα¬ 
ψυχής υπό τον όρο ότι μέχρι την ισοβαθή των 2 μέτρων 
διατηρούν ανώτατο όριο ταχύτητας 5 Νγπ/0. 

3. Επιτρέπεται η λειτουργία της υφιστάμενης μονάδας 
υδατοκαλλιέργειας σύμφωνα με τις κείμενες διατάξεις. 
Κατ εξαίρεση επιτρέπεται η επέκταση και ο εκσυγχρο¬ 
νισμός της μονάδας εφόσον έχει προηγηθεί: 

α) Μελέτη Περιβαλλοντικών Επιπτώσεων, τύπου II, σύμ¬ 
φωνα με τις κείμενες διατάξεις και έχουν εγκριθεί οι 
σχετικοί περιβαλλοντικοί όροι και 

β) έχει υποβληθεί πλήρες σχέδιο πενταετούς διαχείρι¬ 
σης και λειτουργίας της μονάδας. 

4. Επιτρέπεται η διακίνηση και στάθμευση των οχημά¬ 
των των χρηστών για την άσκηση των επιτρεπόμενων 
δραστηριοτήτων. Απαγορεύεται η διακίνηση και στάθ¬ 
μευση οχημάτων στον αιγιαλό. Επιπρόσθετοι περιορισμοί 
της κίνησης και στάθμευσης των οχημάτων μπορούν να 
καθορίζονται στο σχετικό Κανονισμό Διοίκησης και Λει¬ 
τουργίας του Φορέα Διαχείρισης, εφόσον συντρέχουν 
λόγοι ειδικής προστασίας της ορνιθοπανίδας. 

5. Επιτρέπεται η διακίνηση του κοινού πεζή ή με μη 
μηχανοκίνητα ή με μηχανοκίνητα μέσα στο υφιστάμενο 
αγροτικό δίκτυο. Απαγορεύεται η διακίνηση και στάθ¬ 
μευση οχημάτων στον αιγιαλό. Απαγορεύεται η στάθ¬ 
μευση των οχημάτων του κοινού για χρονικό διάστημα 
μεγαλύτερο των δύο ωρών σε χώρους εκτός των χώ¬ 
ρων οργανωμένης στάθμευσης της παραγράφου Α1.4 
του παρόντος. Επιπρόσθετοι περιορισμοί της κίνησης 
και στάθμευσης των οχημάτων μπορούν να καθορίζονται 
από τον σχετικό Κανονισμό Διοίκησης και Λειτουργίας 
του Φορέα Διαχείρισης εφόσον συντρέχουν λόγοι ειδικής 
προστασίας της ορνιθοπανίδας. 

6. Επιτρέπεται η βόσκηση βοοειδών ως έχει, δηλαδή 
χωρίς περαιτέρω αύξηση του ζωικού κεφαλαίου, μέχρι 
τον καθορισμό από τις αρμόδιες υπηρεσίες ειδικότερων 
μέτρων διαχείρισης της βόσκησης, σύμφωνα με την βο- 
σκοϊκανότητα της περιοχής - κατόπιν εκπονήσεως και 
εγκρίσεως ειδικής μελέτης βοσκοϊκανότητας - και τις 
οικολογικές απαιτήσεις της ορνιθοπανίδας. 

Επιτρέπεται η λειτουργία των νόμιμα υφιστάμενων πρό¬ 
χειρων εγκαταστάσεων εσταυλισμού ζώων. Δεν επιτρέπε¬ 
ται η εγκατάσταση νέων μονάδων εσταυλισμού ζώων και 
κτηνοτροφικών μονάδων εκτός εάν τούτο προβλέπεται 
στο πλαίσιο της προαναφερόμενης μελέτης. Για τα βουβά¬ 
λια ως ιδιαίτερο είδος και μέχρι ότου εκπονηθεί η προανα- 
φερόμενη μελέτη, επιτρέπεται η βόσκηση, η εγκατάσταση, 
καθώς και η τυχόν κατασκευή πρόχειρων εγκαταστάσεων 
χωρίς να απαιτείται η τήρηση αποστάσεων από τις όχθες, 
μετά από σύμφωνη γνώμη του Φορέα Διαχείρισης της 
Προστατευόμενης Περιοχής. 

7. Απαγορεύεται και η μετατροπή εκτάσεων φυσικής 
βλάστησης σε καλλιεργούμενες εκτάσεις. 

8. Όροι - περιορισμοί δόμησης: Γ ια τις επιτρεπόμενες 
χρήσεις-δραστηριότητες ορίζονται ως κατώτατο όριο 
κατάτμησης και αρτιότητας τα 4 στρέμματα. 

Α2.3. Ζώνη Γ 

1. Επιτρέπεται η επαγγελματική και ερασιτεχνική αλιεία. 

2. Επιτρέπεται η διέλευση σκαφών στο κανάλι που συν¬ 
δέει την «Ευθυγράμμιση» και τη λίμνη Νυμφών. 

3. Επιτρέπεται ο εκσυγχρονισμός και η λειτουργία του 
υφιστάμενου αγκυροβολιού ανατολικά της λιμνοθάλασ- 
σας-Μονολίμνης. Επιτρέπεται επίσης η κατασκευή λεμ- 
βοστασίου στο κατάντι μέρος της «Ευθυγράμμισης». 

4. Επιτρέπεται η λειτουργία της υφιστάμενης μυδο- 
καλλιέργειας στην παλαιό κοίτη εκβολής του Δυτικού 
Βραχίονα του ποταμού Έβρου. Επιτρέπεται ο εκσυγχρο¬ 
νισμός της υφιστάμενης υποδομής της σύμφωνα με τις 
κείμενες διατάξεις. 

5. Επιτρέπεται η διέλευση οχημάτων του κοινού σύμ¬ 
φωνα με το εδάφιο 2 της παρ. Α1, στην εξωτερική ορι- 
ογραμμή της ζώνης Γ που διέρχεται από τα σημεία 11, 
25α, 25, 26, 27, 24, 23, 22 και 21. 

6. Επιτρέπεται στο εσωτερικό της ζώνης Γ η επίσκεψη 
πεζή ή με μη μηχανοκίνητα μέσα. 

7. Επιτρέπεται η δημιουργία χώρου στάθμευσης οχη¬ 
μάτων πλησίον του σημείου 22. 

8. Επιτρέπεται η βόσκηση στις εξής περιοχές: 

α) στη περιοχή νότια και ανατολικά της λίμνης Νυμφών 

β) στη περιοχή που ορίζεται από τα σημεία 25, 25α, 28, 
29,16, 26, 25 και 

γ) στη περιοχή που ορίζεται από τα σημεία 31, 27, 24, 
23, 22,17β, 30 και 31 

Η βόσκηση επιτρέπεται ως έχει, δηλαδή χωρίς περαιτέρω 
αύξηση του ζωικού κεφαλαίου, μέχρι τον καθορισμό από 
τις αρμόδιες υπηρεσίες ειδικότερων μέτρων διαχείρισης 
της βόσκησης σύμφωνα με την βοσκοϊκανότητα της περι¬ 
οχής, - κατόπιν εκπονήσεως και εγκρίσεως ειδικής μελέ¬ 
της βοσκοϊκανότητας - και τις οικολογικές απαιτήσεις της 
ορνιθοπανίδας. Στις ως άνω αναφερόμενες περιοχές, πλην 
της (β), επιτρέπεται η λειτουργία των νόμιμα υφιστάμενων 
πρόχειρων εγκαταστάσεων εσταυλισμού ζώων. Δεν επιτρέ¬ 
πεται η εγκατάσταση νέων μονάδων εσταυλισμού ζώων και 
κτηνοτροφικών μονάδων εκτός εάν τούτο προβλέπεται στο 
πλαίσιο της προαναφερόμενης μελέτης. Για τα βουβάλια 
ως ιδιαίτερο είδος και μέχρις ότου εκπονηθεί η προανα- 
φερόμενη μελέτη επιτρέπεται η βόσκηση, η εγκατάσταση, 
καθώς και η τυχόν κατασκευή πρόχειρων εγκαταστάσεων 
χωρίς να απαιτείται η τήρηση αποστάσεων από τις όχθες, 
μετά από σύμφωνη γνώμη του Φορέα Διαχείρισης της Προ- 
στατευομένης περιοχής. 

9. Επιτρέπεται το κυνήγι στις περιοχές που ορίζονται 
από τα σημεία 30α - 31α - 24 - 23 - 22 - 17β - 30α και 17β 
“ 22 -21-19-18 - 17γ - το κανάλι και την όχθη της λί¬ 
μνης Νυμφών μέχρι το σημείο 17β. Το κυνήγι επιτρέπεται 
σύμφωνα με τους ισχύοντες χρονικούς περιορισμούς και 
τις διατάξεις της ισχύουσας νομοθεσίας. 

10. Επιτρέπεται ο περιοδικός καθαρισμός αυλακών εισ¬ 
ροής νερών αντλιοστασίων και καναλιών καθώς και η 
συντήρηση των υφιστάμενων αρδευτικών και αποστραγ¬ 
γιστικών δικτύων βάσει συγκεκριμένου χρονοδιαγράμ¬ 
ματος που καθορίζεται μετά από σύμφωνη γνώμη του 
Φορέα Διαχείρισης. 

11. Επιτρέπεται η άσκηση της γεωργίας στις νόμιμα 
υφιστάμενες γεωργικές εκτάσεις. Δεν επιτρέπεται η 
επέκταση των υφιστάμενων οριστικών και προσωρινών 
διανομών γεωργικής γης. Εκτάσεις που δεν έχουν περι- 
ληφθεί σε αυτές παραμένουν ως έχουν. 

12. Δεν επιτρέπονται αναδασμοί και εκτέλεση έργων 
επέκτασης αποστραγγιστικών δικτύων και εγγειοβελτι¬ 
ωτικών έργων. 


13. Επιτρέπονται, αλλαγές τόσο στα καλλιεργούμενα είδη 
όσο και στο καλλιεργητικό σύστημα εφόσον αυτές απο¬ 
σκοπούν στην καλλιεργητική βελτίωση και προστασία του 
περιβάλλοντος, σύμφωνα με τις νέες τάσεις της Κοινοτικής 
Αγροτικής Πολιτικής, σε εφαρμογή σχετικών κανονισμών 
της Ε.Ε. Με τον Κανονισμό Διοίκησης και Λειτουργίας του 
Φορέα Διαχείρισης μπορεί να επιβάλλονται περιορισμοί 
στα χρησιμοποιούμενα φυτοφάρμακα και λιπάσματα, 
εφόσον κριθεί τούτο αναγκαίο μετά από επισήμανση και 
διαπίστωση επιβαρυντικών περιστατικών ρύπανσης. Απα¬ 
γορεύονται οι αεροψεκασμοί και αερολιπάνσεις. 

14. Όροι - περιορισμοί δόμησης: Γ ια τις επιτρεπόμενες 
χρήσεις-δραστηριότητες ορίζονται ως κατώτατο όριο 
κατάτμησης και αρτιότητας τα 4 στρέμματα. 

Α2.4. Ζώνες Δ, Ε, Ζ, Η, Θ 

1. Επιτρέπεται η μελισσοκομία ως έχει. 

2. Επιτρέπεται η βόσκηση ως έχει μέχρι τον καθορισμό 
από τις αρμόδιες υπηρεσίες ειδικότερων μέτρων διαχεί¬ 
ρισης της βόσκησης σύμφωνα με την βοσκοϊκανότητα 
της περιοχής - κατόπιν εκπονήσεως και εγκρίσεως ει¬ 
δικής μελέτης βοσκοϊκανότητας - και τις οικολογικές 
απαιτήσεις της ορνιθοπανίδας. Επιτρέπεται η λειτουρ¬ 
γία των νόμιμα υφιστάμενων πρόχειρων εγκαταστάσε¬ 
ων εσταυλισμού ζώων. Δεν επιτρέπεται η εγκατάσταση 
νέων μονάδων εσταυλισμού ζώων και κτηνοτροφικών 
μονάδων εκτός εάν τούτο προβλέπεται στο πλαίσιο της 
προαναφερόμενης μελέτης. Γ ια τα βουβάλια ως ιδιαίτε¬ 
ρο είδος και μέχρις ότου εκπονηθεί η προαναφερόμενη 
μελέτη, επιτρέπεται η βόσκηση, η εγκατάσταση καθώς 
και η τυχόν κατασκευή πρόχειρων εγκαταστάσεων χω¬ 
ρίς να απαιτείται η τήρηση αποστάσεων από τις όχθες, 
μετά από σύμφωνη γνώμη του Φορέα Διαχείρισης της 
Προστατευμένης περιοχής. 

3. Δεν επιτρέπονται έργα αποστράγγισης, εκχέρσωσης 
φυσικής βλάστησης και γεωργική χρήση. 

4. Επιτρέπεται ο περιοδικός καθαρισμός αυλάκων εισ¬ 
ροής νερών αντλιοστασίων και καναλιών καθώς και η 
συντήρηση των υφιστάμενων υποδομών, βάσει συγκε¬ 
κριμένου χρονοδιαγράμματος που καθορίζεται μετά 
από σύμφωνη γνώμη του Φορέα Διαχείρισης. Γ ια την 
επέκταση των αυλάκων ή του οδικού δικτύου απαιτείται 
να υπάρχει γνωμοδότηση του Φορέα Διαχείρισης και 
Μελέτη Περιβαλλοντικών Επιπτώσεων τύπου II σύμφωνα 
με τις κείμενες διατάξεις καθώς και έγκριση σχετικών 
περιβαλλοντικών όρων. 

5. Επιτρέπεται η επαγγελματική και ερασιτεχνική αλιεία 
με την επιφύλαξη ειδικότερων όρων που αφορούν την 
ζώνη Θ και διατυπώνονται παρακάτω. 

Στη ζώνη Θ επιτρέπεται η επαγγελματική αλιεία σε 
απόσταση μεγαλύτερη των 150 μ από την ακτή και τις 
νησίδες. Στην ίδια ζώνη επιτρέπεται η ερασιτεχνική αλι¬ 
εία σε βάθη >2μ. 

6. Επιτρέπεται η κίνηση των σκαφών στη ζώνη Η από τη 
θάλασσα προς την λίμνη «Σπίτια» και από τον δίαυλο της 
λίμνης «Σπίτια» προς την «Ευθυγράμμιση» με ταχύτητα 
μικρότερη ή ίση των 3Νγπ/Ιί. 

Επιτρέπεται στη ζώνη Θ η κίνηση των αλιευτικών σκα¬ 
φών με ταχύτητα μικρότερη ή ίση των 3Νηη/ό μέχρι 150μ 
από την ακτή. 

Δεν επιτρέπεται στην ζώνη Θ η προσάραξη σκαφών 
στην ακτή και τις νησίδες. 

7. Επιτρέπεται το κυνήγι σύμφωνα με τους ισχύοντες 
χρονικούς περιορισμούς και τις διατάξεις της ισχύου- 
σας Νομοθεσίας εκτός από τη ζώνη Θ στην οποία δεν 
επιτρέπεται. 

8. Όροι - περιορισμοί δόμησης: Για τις επιτρεπόμενες 
χρήσεις-δραστηριότητες ορίζονται ως κατώτατο όριο 
κατάτμησης και αρτιότητας τα 4 στρέμματα. 

Α3 Κάθε άλλη δραστηριότητα εκτός των προαναφε- 
ρομένων ως επιτρεπόμενων ή επιτρεπόμενων υπό όρους 
στις Ζώνες Α, Β, Γ, Δ, Ε, Ζ, Η και Θ απαγορεύεται, με την 
επιφύλαξη των εξαιρέσεων του άρθρου 6 της παρούσας 
απόφασης. 

Β. Περιφερειακή Ζώνη 

1. Ισχύουν οι γενικοί όροι της παραγράφου Α1 του πα¬ 
ρόντος και επιπλέον. 

2. Επιτρέπεται η εγκατάσταση χερσαίων μονάδων υδα¬ 
τοκαλλιεργειών εφόσον τεκμηριώνεται ότι η λειτουργία 
τους δεν προκαλεί υποβάθμιση της ποιότητας των νε¬ 
ρών και των λοιπών οικολογικών χαρακτηριστικών των 
ζωνών προστασίας και εφόσον έχει προηγηθεί Μελέτη 
Περιβαλλοντικών Επιπτώσεων, τύπου II, σύμφωνα με τις 
κείμενες διατάξεις και έχουν εγκριθεί οι σχετικοί περι¬ 
βαλλοντικοί όροι. 

3. Επιτρέπεται η άσκηση παραγωγικών γεωργοκτηνο- 
τροφικών ασχολιών και δραστηριοτήτων. Ειδικότερα: 

• Επιτρέπεται η λειτουργία των νόμιμα υφιστάμενων 
γεωτρήσεων. Δεν επιτρέπεται διάνοιξη νέων. 

• Επιτρέπεται η λειτουργία, ο εκσυγχρονισμός, η συ¬ 
ντήρηση και επέκταση αρδευτικών δικτύων εφόσον έχει 
προηγηθεί Μελέτη Περιβαλλοντικών Επιπτώσεων, τύπου 
II, σύμφωνα με τις κείμενες διατάξεις και έχουν εγκριθεί 
οι σχετικοί περιβαλλοντικοί όροι. 

• Δεν επιτρέπεται επέκταση των υφιστάμενων οριστικών 
και προσωρινών διανομών γεωργικής γης. Εκτάσεις που δεν 
έχουν περιληφθεί σε αυτές παραμένουν ως έχουν. 

4. Επιτρέπεται η ανέγερση μονόροφων γεωργικών απο¬ 
θηκών, συνολικής επιφάνειας 50 τ.μ. Μετά από αιτιολο¬ 
γημένη γνώμη της οικείας Δ/νσης Γεωργίας καθώς και 
της Δ/νσης Πολεοδομίας, η επιφάνεια των αποθηκών 
μπορεί να αυξηθεί μέχρι 200 τ.μ. Το μέγιστο επιτρεπό¬ 
μενο ύψος κτιρίων ορίζεται σε 4,5μ., από την επιφάνεια 
του εδάφους, μετρούμενο από οποιοδήποτε σημείο της 
οικοδομής. Στο ως άνω καθοριζόμενο ύψος συμπεριλαμ- 
βάνεται και η στέγη. 

5. Επιτρέπεται η ανέγερση χώρων εσταυλισμού αι¬ 
γοπροβάτων και βοοειδών σύμφωνα με τις ισχύουσες 
διατάξεις και τους ισχύοντες όρους δόμησης. Ελάχιστη 
απόσταση των ανεγειρομένων κτισμάτων από τα όρια 
των ζωνών Α, Β και Γ: 200 μ. 

Για μονάδες βουβαλιών ως ιδιαίτερο είδος δεν επιβάλ¬ 
λονται αποστάσεις 

6. Επιτρέπεται το κυνήγι σύμφωνα με τις ισχύουσες 
διατάξεις 

7. Όροι - περιορισμοί δόμησης: Γ ια τις επιτρεπόμενες 
χρήσεις-δραστηριότητες ορίζονται ως κατώτατο όριο 
κατάτμησης και αρτιότητας τα 4 στρέμματα. 

8. Γ ια την υλοποίηση κάθε έργου μεγάλης κλίμακας που 
οι επιπτώσεις του πιθανά να απειλήσουν τα κατάντι ευαί¬ 
σθητα οικοσυστήματα, είτε λόγω κακής λειτουργίας του, 
είτε λόγω επίδρασης αστάθμητων παραγόντων ή ατυ¬ 
χήματος, απαιτείται, κατά τη φάση της περιβαλλοντικής 
αδειοδότησης του, η εξέταση όλων των προσφερομένων 
εκτός της Περιφερειακής Ζώνης εναλλακτικών λύσεων. 
Αν από τη λεπτομερή εξέταση των προαναφερομένων 
εναλλακτικών λύσεων τεκμηριωθεί επαρκώς, και με βάση 
περιβαλλοντικά κριτήρια, ότι το έργο μπορεί να υλοποι¬ 
ηθεί μόνο εντός της παρούσας ζώνης, τότε απαιτείται 
η επιβολή πολύ αυστηρών περιβαλλοντικών όρων και η 
συστηματική παρακολούθηση της τήρησης τους. 


9. Κάθε άλλη δραστηριότητα εκτός των προαναφερο¬ 
μένων ως επιτρεπομένων ή επιτρεπομένων υπό όρους 
απαγορεύεται με την επιφύλαξη των εξαιρέσεων του 
άρθρου 6 της παρούσας απόφασης. 

Γ. Ο από το άρθρο 16 του ν. 2742/1999 (ΦΕΚ 207 Α) 
προβλεπόμενος Κανονισμός Διοίκησης και Λειτουργίας 
δύναται να περιλαμβάνει ανάλυση και εξειδίκευση των 
αναφερομένων στις παραγράφους Α και Β του παρόντος 
άρθρου όρων και περιορισμών στις χρήσεις γης, την 
εγκατάσταση και άσκηση δραστηριοτήτων καθώς και 
την εκτέλεση έργων. 

Αρθρο 4 

Άδειες ξενάγησης επισκεπτών και επιστημονικής έρευ¬ 
νας που χορηγούνται από τις καθ’ ύλην αρμόδιες υπη¬ 
ρεσίες και φορείς συνεχίζουν και εκδίδονται σύμφωνα 
με τις διατάξεις που τις διέπουν, εφόσον δεν αντίκεινται 
στις διατάξεις της παρούσας απόφασης και στους ειδικό¬ 
τερους όρους που ορίζονται στον αντίστοιχο Κανονισμό 
Διοίκησης και Λειτουργίας. 

Άρθρο 5 

Κυρώσεις 

Οι παραβάτες των διατάξεων της παρούσας απόφα¬ 
σης υπόκεινται στις κυρώσεις που προβλέπονται από 
τα άρθρα 28, 29 και 30 του ν. 1650/1986 όπως ισχύουν, 
καθώς και από τις ειδικές διατάξεις της υφιστάμενης 
νομοθεσίας. 

Άρθρο 6 

Μεταβατικές και άλλες διατάξεις 

• Κάθε διάταξη που αντίκειται στις διατάξεις της πα¬ 
ρούσας απόφασης καταργείται. 

• Μέχρι τη λειτουργία του Φορέα Διαχείρισης, αρμόδιες 
για την τήρηση και εφαρμογή των όρων της παρούσας 
απόφασης είναι οι Υπηρεσίες του Υ.ΠΕ.ΧΩ.Δ.Ε. και οι καθ’ 
ύλην αρμόδιες σύμφωνα με τις ισχύουσες διατάξεις Κε¬ 
ντρικές Υπηρεσίες των συναρμόδιων Υπουργείων, καθώς 
και οι Υπηρεσίες της Περιφέρειας και της Νομαρχιακής 
Αυτοδιοίκησης. 

• Μέχρι την έγκριση του Κανονισμού Λειτουργίας και 
Διαχείρισης η φύλαξη και επόπτευση της περιοχής γί¬ 
νεται από τα αρμόδια όργανα των περιφερειακών υπη¬ 
ρεσιών του Υπουργείου Εσωτερικών και του Λιμενικού 
Σώματος. 

• Εξαιρούνται από τις απαγορεύσεις των διατάξεων 
της παρούσας απόφασης 

α) Τα έργα και οι δραστηριότητες που την ημέρα δη¬ 
μοσίευσής της παρούσας 

• υφίστανται και λειτουργούν νομίμως ή 

• βρίσκονται στο στάδιο της κατασκευής με βάση σύν¬ 
νομη άδεια ή 

• έχουν δημοπρατηθεί ή βρίσκονται στο στάδιο της 
δημοπράτησης ή 

• έχουν άδεια εγκατάστασης ή λειτουργίας ή 

• έχει εκδοθεί η σχετική οικοδομική άδεια ή 

• έχουν περιβαλλοντικά αδειοδοτηθεί με επιβολή πε¬ 
ριβαλλοντικών όρων με τη δυνατότητα εάν απαιτείται, 
επιβολής αρμοδίως προσθετικών περιβαλλοντικών όρων 

β) Τα έργα εθνικής σημασίας και εθνικής άμυνας ύστερα 
από έγκριση του Υπουργικού Συμβουλίου, καθώς επίσης 
έργα και επεμβάσεις λόγω εκτάκτου ανάγκης (σεισμών, 
πλημμύρων, θεομηνιών, κ.λπ.) 

• Τα έργα για τα οποία έχει εκδοθεί απόφαση Προέγκρι¬ 
σης Χωροθέτησης ή θετική γνωμοδότηση επί της Προ¬ 
καταρκτικής Περιβαλλοντικής Εκτίμησης και Αξιολόγησης 
και εκείνα για τα οποία έχει προηγηθεί βάσει της κείμε- 

νης νομοθεσίας παραχώρηση κοινοχρήστων ή δημοτικών 
γηπέδων και αντίκεινται στις διατάξεις του παρόντος, 
επανεξετάζονται κατά προτεραιότητα στα πλαίσια των 
διατάξεων της παρούσας απόφασης και προωθείται η 
διαδικασία αδειοδότησής τους μετά από σύμφωνη γνώμη 
της αρμόδιας Δ/νσης του Υ.ΠΕ.ΧΩ.Δ.Ε. 

• Για όλα τα επιτρεπόμενα έργα και δραστηριότητες 
σύμφωνα με τους γενικούς και ειδικούς όρους του άρθρου 
3 της παρούσας απόφασης, που εμπίπτουν στις κατηγορί¬ 
ες της υπ’ αριθμ. 15393/2332/ΦΕΚ (*Β/1022/5.8.2002) κοινής 
υπουργικής απόφασης, ανεξάρτητα από την κατηγορία 
στην οποία υπάγονται, απαιτείται η εκπόνηση και έγκριση 
μελέτης Περιβαλλοντικών Επιπτώσεων και η εγκατάστασή 
τους είναι δυνατή εφόσον δεν έχουν σημαντικές επιπτώ¬ 
σεις στην διατήρηση του προστατευτέου αντικειμένου. 

Άρθρο 7 
Ισχύς 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 


ΠΑΡΑΡΤΗΜΑ 1 

Η οριοθέτηση των ζωνών Α, Β, Γ, Δ, Ε, Ζ, Η, Θ του Εθνι¬ 
κού Πάρκου έχει ως εξής: 

1. Ζώνη Α. 

Η ζώνη αυτή περιλαμβάνει υγροτοπικές εκτάσεις στην 
περιοχή Αλμύρες, ακτές και νησίδες των Δελταϊκών Σχη¬ 
ματισμών των εκβολών, τη λίμνη Νυμφών και αβαθή θα¬ 
λάσσιο χώρο Νοτιοδυτικά αυτών. Συγκεκριμένα στη ζώνη 
Α ανήκει η περιοχή που περικλείεται από την οριογραμμή 
που αποτελείται από: 

• Την οριογραμμή της ζώνης Β διερχόμενη από τα 
σημεία 8, 7, 6 και 5. 

• Το Κανάλι από το σημείο 5 μέχρι το σημείο 9, 

• Τα τμήματα ευθείας που ενώνουν τα σημεία 9,10 και 11. 

• Το Δυτικό ανάχωμα της Σαρανταμέτρου από το ση¬ 
μείο 11 μέχρι το σημείο 12 εισόδου της θάλασσας στη 
λιμνοθάλασσα Δράνας. 

• Την ακτογραμμή της Λ/θ Αβγανών (Λακί) από το ση¬ 
μείο 12 μέχρι το νοτιοδυτικό της άκρο στο σημείο 13. 

• Το τμήμα ευθείας από το σημείο 13 μέχρι το σημείο 
14 στην ακτογραμμή νοτίως του καναλιού της παλιάς 
εκβολής του Δυτικού Βραχίονα. 

• Τη νοτιοδυτική ακτογραμμή από το σημείο 14 μέχρι 
το σημείο 15. 

• Το κανάλι από το σημείο 15 μέχρι το νοτιοδυτικό 
ανάχωμα της περιοχής Τούμπανος, σημείο 15α και τμήμα 
του αναχώματος αυτού έως το σημείο 16. 

• Το τμήμα ευθείας από το σημείο 16 μέχρι το σημείο 17 
επί του ανατολικού αναχώματος του δυτικού βραχίονα. 

• Το ανατολικό ανάχωμα του Δυτικού Βραχίονα από 
το σημείο 17 και το παράκτιο ανάχωμα της Λ/θ Μονο¬ 
λίμνης έως το σημείο 17α που συναντά ανάχωμα του 
ανατολικού βραχίονα. 

• Το ανάχωμα του ανατολικού βραχίονα από το ση¬ 
μείο 17α έως το Βορειοανατολικό άκρο της όχθης λίμνης 
Νυμφών, σημείο 17β. 

• Την όχθη της λίμνης Νυμφών από το σημείο 17β μέχρι 
το κανάλι που ενώνει τη λίμνη με τη Φυσική διώρυγα 
θαλασσινού νερού, η οποία βρίσκεται ανατολικά της πε¬ 
ριοχής Σούζη, σημείο 17γ. 

• Την παραπάνω διώρυγα από το σημείο 17γ μέχρι το 
σημείο 18 που συναντά τη θάλασσα. 

• Τη νότια όχθη του καναλιού που ενώνει το σημείο 
18, με το σημείο 19 στην δυτική όχθη της ευθυγράμμισης 
του ποταμού. 


• Την δυτική όχθη της ευθυγράμμισης από το σημείο 
19 μέχρι το σημείο 20 στην ακτογραμμή. 

Τα όρια της ζώνης Α συνεχίζονται στον θαλάσσιο χώρο 
με τμήματα ευθείας κάθετα στην ακτογραμμή στα σημεία 
8 και 20 μέχρι να συναντήσουν την ισοβαθή καμπύλη των 
6 μέτρων η οποία ορίζει την περιοχή του Πάρκου προς 
την πλευρά της θάλασσας. 

2. Ζώνη Β 

Η ζώνη Β περιλαμβάνει τις υγροτοπικές και χέρσες 
εκτάσεις των περιοχών Μαυρότοπος, Νησί, Βάλτος και 
αβαθή θαλάσσιο χώρο νότια των περιοχών αυτών. 

Ως ζώνη Β ορίζεται η περιοχή που περικλείεται από 
την οριογραμμή που αποτελείται από: 

• Το τμήμα ευθείας από το σημείο 1 επί της ακτής μέχρι 
τον αγροτικό δρόμο Απαλού-Παραλίας (Σημείο Ια) 

• Τον αγροτικό δρόμο Απαλού-Παραλίας από το σημείο 
Ια έως την σιδηροδρομική γραμμή (Σημείο 2) 

• Τη σιδηροδρομική γραμμή από σημείο 2 μέχρι το 
σημείο 3 

• Το ρέμα και το κανάλι από το σημείο 3 μέχρι το 
σημείο 4 

• Το κανάλι από το σημείο 4 μέχρι το σημείο 5 

• Τον αγροτικό δρόμο από το σημείο 5 μέχρι το ση¬ 
μείο 6 

• Τον αγροτικό δρόμο από το σημείο 6 μέχρι το ση¬ 
μείο 7 

• Τον αγροτικό δρόμο από το σημείο 7 μέχρι το ση¬ 
μείο 8 

Τα όρια της ζώνης Β συνεχίζονται στον θαλάσσιο χώρο 
με τμήματα ευθείας κάθετα στην ακτογραμμή στα σημεία 
1 και 8 μέχρι να συναντήσουν την ισοβαθή καμπύλη των 
6 μέτρων η οποία ορίζει την ζώνη Β προς την πλευρά 
της θάλασσας. 

3. Ζώνη Γ 

Η ζώνη Γ περιλαμβάνει τις Λ/θ Δράνας, Αβγανών, Βουλ- 
γαρούδας, Μονολίμνης, υγροτοπικές εκτάσεις, χορτολί- 
βαδα και γεωργικές καλλιέργειες. 

Ως ζώνη Γ ορίζεται η περιοχή που περικλείεται από 
την οριογραμμή που αποτελείται από: 

• Την οριογραμμή της ζώνης Α διερχόμενη από τα 
σημεία 11, 12, 13, 14, 15, 15α, 16, 17, 17α, 30, 30α, 17β, 17γ, 
18, και 19. 

• Τη δυτική όχθη της ευθυγράμμισης από το σημείο 19 
μέχρι το σημείο 21. 

• Τον υφιστάμενο αγροτικό δρόμο από το σημείο 21 
μέχρι το σημείο 22. 

• Το ανάχωμα του ανατολικού βραχίονα από το σημείο 
22 μέχρι το σημείο 23. 

• Τη νότια πλευρά του αναχώματος του καναλιού που 
συνδέει τα σημεία 23 και 24 επί του ανατολικού αναχώ¬ 
ματος του Δυτικού Βραχίονα. 

• Το παραπάνω ανατολικό ανάχωμα από το σημείο 24 
μέχρι το σημείο 27 (ανατολικό αντλιοστάσιο). 

• Το τμήμα νοητής ευθείας μεταξύ των σημείων 27 
και 26, του ανατολικού και δυτικού αντλιοστασίου αντί¬ 
στοιχα. 

• Το περιφερειακό ανάχωμα του Κάλαβου από το δυ¬ 
τικό αντλιοστάσιο μέχρι το σημείο 25 επί του αγροτικού 
δρόμου Λουτρού - Δέλτα. 

• Την κατάντι πλευρά (νοτιοδυτική) του παραπάνω δρό¬ 
μου από το σημείο 25 μέχρι την Σαραντάμετρο (σημείο 
25α). · 

• Το δυτικό ανάχωμα της Σαρανταμέτρου από το ση¬ 
μείο 25α μέχρι το σημείο 11. 

4. Ζώνη Δ 

Στην ζώνη Δ υπάγεται η περιοχή που περικλείεται μετα¬ 
ξύ των αναχωμάτων (ανατολικό και δυτικό) του χειμάρρου 
Λουτρού και μέχρι την Ε. Ο Αλεξανδρούπολης-συνόρων 
όπως φαίνεται στο σχετικό διάγραμμα. 

5. Ζώνη Ε 

Στην ζώνη Ε υπάγεται το τμήμα της κοίτης και παρό¬ 
χθια περιοχή που περικλείεται μεταξύ των στέψεων των 
αναχωμάτων (ανατολικό-δυτικό) του Δυτικού Βραχίονα 
του ποταμού'Εβρου από την θέση των δύο αντλιοστασί¬ 
ων και Βορειοανατολικά, μέχρι το σημείο συμβολής του 
με την κύρια κοίτη του ποταμού (όριο ζωνών Ε και Ζ), 
Δηλαδή, η περιοχή που περικλείεται από την οριογραμμή 
που αποτελείται από: 

• Το δυτικό ανάχωμα του Δυτικού Βραχίονα του πο¬ 
ταμού Έβρου, από το σημείο 26 (δυτικό αντλιοστάσιο) 
μέχρι το σημείο 3β. 

• Το τμήμα ευθείας από το σημείο 3β μέχρι το σημείο 3γ 

• Το ανάχωμα από το σημείο 3γ μέχρι το σημείο 3δ στη 
δυτική πλευρά της κύριας κοίτης του ποταμού. 

• Ο δρόμος από το σημείο 3δ μέχρι το σημείο 3ε, πε¬ 
ρίπου 300 μέτρα νοτιοδυτικά του σημείου 3δ στη δυτική 
πλευρά της κύριας κοίτης του ποταμού. 

• Το ανατολικό ανάχωμα του Δυτικού βραχίονα του 
ποταμού Έβρου από το σημείο 3ε μέχρι το σημείο 27 
(ανατολικό αντλιοστάσιο). 

• Το τμήμα ευθείας από το ανατολικό μέχρι το δυτικό 
αντλιοστάσιο, σημεία 27 μέχρι 26. 

6. Ζώνη Ζ 

Στη ζώνη Ζ ανήκει η περιοχή που περικλείεται μεταξύ 
του αναχώματος του ανατολικού βραχίονα και της συ¬ 
νοριακής γραμμής που ορίζεται προς βορράν από τον 
δρόμο μεταξύ των σημείων 3δ και 3ε και προς νότον 
από την ευθυγράμμιση, σημεία 21 και 21α και το όριο της 
ζώνης Γ, σημεία 22 και 21. 

7. Ζώνη Η 

Στην ζώνη Η ανήκει η περιοχή που περικλείεται, μεταξύ 
του δυτικού αναχώματος, της ευθυγράμμισης (από το 
σημείο 21α μέχρι τη θάλασσα), της δυτικής πλευράς της 
κύριας κοίτης του ποταμού Έβρου από το σημείο 21β 
μέχρι τη θάλασσα και το τμήμα ευθείας από το σημείο 
21α μέχρι το σημείο 21β. 

8. Ζώνη Θ 

Στη ζώνη Θ ανήκει ο θαλάσσιος χώρος νοτιοανατολικά 
του καναλιού επικοινωνίας προς τη λίμνη Σπίτια μέχρι 
την ισοβαθή των 6 μέτρων και οι νησίδες της περιοχής 
Λημνιό. 

Η οριοθέτηση της Περιφερειακής Ζώνης του Πάρκου 
έχει ως εξής: 

1. Περιφερειακή Ζώνη 

Καθορίζεται ως Περιφερειακή Ζώνη η περιοχή που πε¬ 
ρικλείεται από: 

• Την σιδηροδρομική γραμμή από το σημείο 3 μέχρι 
το σημείο 3α (που συναντά το δυτικό ανάχωμα- κλάδο 
του Δυτικού Βραχίονα του ποταμού'Εβρου), 

• Τον κλάδο του δυτικού αναχώματος του δυτικού βρα¬ 
χίονα από το σημείο 3α μέχρι το σημείο 3β. 

• Το δυτικό ανάχωμα του δυτικού βραχίονα του ποτα¬ 
μού Έβρου από το σημείο 3β μέχρι το σημείο 26 (δυτικό 
αντλιοστάσιο). 

• Την οριογραμμή των ζωνών Α,Β, Γ που διέρχεται 
από τα σημεία 3, 4, 5, 9,10,11, 25α, 25 μέχρι το σημείο 26 
(δυτικό αντλιοστάσιο) και 

• Το ανατολικό ανάχωμα του Δυτικού βραχίονα από το 
σημείο 24 και το κύριο ανάχωμα του ανατολικού βραχί¬ 


ονα του ποταμού'Εβρου καθώς και την οριογραμμή της 
ζώνης Γ από το σημείο 24 μέχρι το σημείο 23. 

ΣΥΝΤΕΤΑΓΜΕΝΕΣ ΣΗΜΕΙΩΝ 


Α/Α 

X 

Ψ 

1 . 

-2650 

10361 

Ια. 

-2650 

10541 

2. 

-2651 

11210 

3. 

-134 

11312 

3α. 

17410 

14067 

3β. 

18008 

13516 

3γ. 

18245 

13875 

3δ. 

20049 

13211 

3ε. 

19793 

12871 

4 

1160 

10780 

5. 

2866 

9491 

6. 

2381 

8944 

7. 

1325 

9636 

8 

738 

8905 

9 

3586 

8991 

10. 

3808 

9185 

11. 

4060 

9055 

12. 

3623 

6980 

13. 

2660 

6775 

14. 

3515 

5088 

15. 

4830 

4620 

15α. 

5000 

4670 

16. 

5690 

3367 

17. 

6121 

3110 

17α. 

7449 

1585 

17β. 

11296 

2607 

17γ. 

7395 

1250 

18. 

5995 

-610 

19. 

6818 

-832 

20. 

5396 

-1290 

21. 

11708 

1102 

21α. 

13361 

2234 

21 β. 

13433 

2117 

22. 

12599 

3028 

23. 

13659 

4685 

24. 

11175 

6472 

25. 

8590 

7223 

25α. 

7163 

10284 

26. 

7616 

4508 

27. 

7711 

4301 

28. 

6865 

7119 

29. 

4452 

5537 

30. 

10019 

2221 

30α. 

10480 

2370 

31. 

7213 

3900 

31α. 

7565 

4195 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2007 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Δ. ΣΙΟΥΦΑΣ Γ. ΣΟΥΦΛΙΑΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 


ΕΜΠΟΡΙΚΗΣ ΝΑΥΤΙΛΙΑΣ 

I. ΚΕΦΑΛΟΓΙΑΝΝΗΣ 


ΜΑΚΕΔΟΝΙΑΣ - ΘΡΑΚΗΣ 

ΓΕΩΡΓΙΟΣ ΚΑΛΑΝΤΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΣΥΝΤΕΤΑΓΜΕΝΕΣ ΣΗΜΕΙΩΝ 


Α/Α 

X 

Ψ 

1 . 

-2650 

10361 

Ια. 

-2650 

10541 

2. 

-2651 

11210 

3. 

-134 

11312 

3α. 

17410 

14067 

Μ 

18008 

13516 

Μ 

18245 

13875 

3δ. 

20049 

13211 

3ε. 

19793 

12871 

4 

1160 

10780 

5. 

2866 

9491 

6. 

2381 

8944 

7. 

1325 

9636 

8 

738 

8905 

9 

3586 

8991 

10. 

3808 

9185 

11. 

4060 

9055 

12. 

3623 

6980 

13. 

2660 

6775 

14. 

3515 

5088 

15. 

4830 

4620 

15α. 

5000 

4670 

16. 

5690 

3367 

17. 

6121 

3110 

17α. 

7449 

1585 

17β. 

11296 

2607 

17γ. 

7395 

1250 

18. 

5995 

-610 

19. 

6818 

-832 

20. 

5396 

-1290 

21. 

11708 

1102 

21α. 

13361 

2234 

21 β. 

13433 

2117 

22. 

12599 

3028 

23. 

13659 

4685 

24. 

11175 

6472 

25. 

8590 

7223 

25α. 

7163 

10284 

26. 

7616 

4508 

27. 

7711 

4301 

28. 

6865 

7119 

29. 

4452 

5537 

30. 

10019 

2221 

30α. 

10480 

2370 

31. 

7213 

3900 

31α. 

7565 

4195 


Α.Μ.-1/02/2007-10:51 ΑΜ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΟΙΠιΙΑΟΙΙΛ 















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

οιυ οοϋΛ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ι 



·: ■ 

: ^ 




■ Γ 

* 

1 


1 



ϋ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν·6ΐ·[|Γ - β-ιτιβΐΙ: ννβΙ)ΐπ35ΐ£Γ@6ΐ·[|Γ 











































































































